
SARS-CoV-2 i COVID-19: 

Osvrt na novu varijantu B.1.1.529 (Omicron) 
Nakon naglog porasta novih slučajeva u Republici Južnoj Africi znanstvenici su otkrili proteklih 
dana novu varijantu virusa SARS-CoV2. Nova varijanta smatra se potencijalno opasnijom jer 
ima gotovo dvostruko više mutacija od Delta varijante. Varijantu B.1.1.529, nazvanu Omicron, 
Svjetska zdravstvena organizacija u petak je proglasila varijantom koja izaziva zabrinutost 
(VOC, Variant of Concern), stavljajući je u istukategoriju kao i varijantu Delta. Osimu Republici 
Južnoj Africi, Omicron je otkriven u Bocvani, Izraelu i Hong Kongu te Velikoj Britaniji, Belgiji, 
Njemačkoj i Češkoj. 
Varijanta B 1.1.529 ima više od 30 mutacija samo na spike proteinu. Ako se na te mutacije 
gleda kao na novu mogućnost povećane zaraznosti i transmisivnosti, što virusu donosi veću 
sposobnost obilaženja imuniteta, kako onog od cijepljenja tako i stečenog preboljenjem, onda 
seradi o vrlo složenoj varijanti smutacijama koje nisu ranije zabilježene pa je teško definitivno 
predvidjeti implikacije na tijek pandemije i imunitet. Usprkos tome, stručnjaci smatraju da će 
cjepiva i dalje nuditi visoku razinu zaštite od teške kliničke slike koja dovodi do hospitalizacija 
i smrtnog ishoda. 
Nova varijanta najčešće je nađena kod mlađih ljudi (dob 18 do 34 godine), a upravo u tim 
dobnim skupinama zabilježena je i najniža stopa cijepljenja u Republici Južnoj Africi. Britanski 
stručnjaci naglašavaju potrebu za cijepljenjem temeljem izvješća zaprimljenih iz Južne Afrike 
prema kojima se bilježi veći broj hospitalizacija upravo u skupinama necijepljenih ili 
djelomično cijepljenih osoba. Uz to, proizvođači cjepiva iznijeli su stav da će moći brzo 
prilagoditi svoja cjepiva prema varijanti Omicron.! 
Gledano s aspekta EU, novonastale varijante SARS-CoV-2 ostaju razlogom zabrinutosti i treba 
ih pažljivo pratiti. Kako bi se dobile pravovremene i točne informacije o nastanku i kruženju 
varijanti SARS-CoV-2 koje izazivaju zabrinutost ili interes, iznimno je važno da države članice 
zadrže ili postignu dovoljno visok opseg sekvenciranja. Nedovoljan obim sekvenciranja 
ograničava sposobnost otkrivanja cirkulirajućih varijanti od zabrinutosti prije nego što počnu 
značajno utjecati na ukupnu epidemiološku situaciju. 
Obzirom bi moglo biti vrlo teško zaustaviti širenje neke varijante nakon što je jednom 
otkrivena, Europska Komisija predlaže proceduru za koordinirani pristup u ograničavanju 
širenja novih varijanti unutar EU. Takav koordinirani pristup bi trebao obuhvatiti okolnosti u 
kojima države članice uvode ograničenja kretanja za pojedina područja na kojima se očekuje 
brzo pogoršanje epidemiološke situacije, a posebno za područja koja su u datom trenutku 
ozbiljno pogođena epidemijom. S obzirom na opseg promjena u ovom pristupu, kako je 
navedeno u Preporuci Vijeća (EU) 2020/1475 o izmjenama, Komisija predlaže donošenje nove 
preporuke Vijeća. 
Zaključno, ovo je pravi podsjetnik da je pandemija daleko od kraja. Ako postoji ijedna stvar 
koju svi sada mogu učiniti jest sljedeće: odaberite svoje cjepivo, bilo da je to vaša prva doza, 
vaša druga doza, jedina doza ili booster doza i cijepite se. 


! Proizvođač cjepiva Pfizer/BioNTech očekuje da će moći razvitii proizvesti prilagođeno cjepivo protiv te varijante u otprilike 100 dana u 
kojem će roku biti i zatraženo odobrenje za registraciju kod regulatornog tijela. 

Moderna je unaprijedila sveobuhvatnu strategiju za predviđanje novih varijanti od zabrinutosti (VOC, Variants of Concern),a Novavax je već 
počeo stvarati cjepivo protiv COVID-19 za B.1.1.529 koje će biti spremno za testiranje i proizvodnju u sljedećih nekoliko tjedana. 


